Reader, why did I marry him?: Astrid Lindgren: Ronja Ryövärintytär
Ronja ja Birk osoittavat, miten naurettavan ahdasmielisiä ja vihaansa käpertyneitä aikuiset ihmiset saattavat olla. Elämä ei aina ole oikeudenmukaista ja Karhuluolassa Ronja ja Birk kohtaavat luonnon armottomuuden. Luonto ja ihmisen elämä kulkevat omaa kiertoaan, eikä Lindgren jätä kuvaamatta myöskään kuolemaa. On haikea hetki jättää hyvästit Kalju-Pietulle. 'Ronjan' henkilögalleria koostuu karskeista ryöväreistä, joista erityisesti juuri Kalju-Pietu on ollut meidän suosikkimme. Jopa siinä määrin, että olemme käyttäneet Kalju-Pietua lempinimenä myös reaalimaailmassa. Lindgren kuvaa luontoa sen kaikissa väreissä ja tuoksuissa. Metsässä asuu monenlaista eläjää, kuten ajattaria, männiäisiä ja kakkiaisia. Viimeksi mainittujen puhetavasta on tullut osa kielenkäyttöämme ja Lelle-poju -murteella on menty läpi useampikin kiperä tilanne. 'Ronjassa' Lindgren osoittaa, että kasvamista ei voi tapahtua ilman kipua. Pelko on osa elämää, mutta siitäkin voi päästä yli. Todellinen ystävyys ei lannistu, eikä tunne rajoja. Se saa ikiaikaisimmatkin vihamiehet paiskaamaan kättä keskenään.
ryövärit,
Annami24. maaliskuuta 2014 klo 20.23Olet taas kirjoittanut hienon bloggauksen hienosta kirjasta. Tämä on minullekin erityisen rakas kirja ja olen viimeksi lukenut tämän muutama vuosi sitten alkuperäiskielisenä, koska toivoin joululahjaksi kirjan ruotsinkielisenä. Alle kymmenvuotiaana sain jo lahjaksi suomenkielisen Ronjan. Pitäisi varmaan lukea Ronja pian taas uudelleen, sillä tämä on yksi niitä kirjoja, joihin en ikinä kyllästy.VastaaPoistaVastauksetOmppu / Reader why did I marry him?24. maaliskuuta 2014 klo 21.32Kiitos. Luulenpa, että aika moni Ronja on saanut nimensä tästä kirjasta. Jotenkin se Lindgrenin luoma maailma puhuttelee sekä lapsia että aikuisia. Pitäisi kyllä joskus lukea tämä myös ruotsiksi.PoistaAnnami24. maaliskuuta 2014 klo 22.19Minulla ei ole lapsia, mutta kissani on saanut nimensä Ronja ryövärintyttären mukaan. :)PoistaOmppu / Reader why did I marry him?25. maaliskuuta 2014 klo 8.36:)PoistaVastaableue24. maaliskuuta 2014 klo 20.26Vau miten voimakas kirjoitus! Ja kyllä Ronjani olen lukenut ja elokuvan katsonut, pienenä tyttönä minäkin, ja pieni Ronja asunee varmasti minussakin. Liityn keväthuutoosi!VastaaPoistaVastauksetOmppu / Reader why did I marry him?24. maaliskuuta 2014 klo 21.36Kiitos. On tosi hienoa, että yhä uudet sukupolvet vaikuttaisivat löytävän Ronjan. Minulle Veljeni Leijonamieli on myös hyvin rakas, oikeastaan niin rakas, että en voi siitä edes kirjoittaa ja Ronja sopi muutoinkin paremmin tähän haasteeseen, kun oli kyse perheen lastenkirjaklassikosta.PoistaVastaaJonna / Kirjakaapin kummitus24. maaliskuuta 2014 klo 20.56Voi, tämä on yksi niistä kirjoista, jotka ovat meillä kulkeneet äidiltä tyttärelle. Keskimmäinen lapseni on lukenut kirjan moneen kertaan, ja joitakin vuosia sitten kävimme katsomassa kirjasta tehdyn kesäteatterisovituksen. Siinä yleisö kulki metsässä näyttelijöiden mukana. Toimi!VastaaPoistaOmppu / Reader why did I marry him?24. maaliskuuta 2014 klo 21.51Tuo metsähommeli oli varmasti unohtumaton kokemus. Aloin heti kuvitella sinne kakkiaisia ja männiäisiä ja jos olis vielä ajattaratkin, niin voisi mennä jo liian jännäksi. Hmm.VastaaPoistaMaria/Sinisen linnan kirjasto25. maaliskuuta 2014 klo 0.16Ronja on ihana. Sain kirjan nelivuotislahjaksi tädeiltäni ja sitä varmaan aika pian sen jälkeen luettiinkin minulle ääneen – yksi varhaisimmista (lastenromaanigenren) kirjamuistoistani siis! Mies luki kirjan lapsille iltasaduksi viime kesänä ja Ronjasta tuli yksi 6- ja 8-vuotiaiden suosikkikirjoista.VastaaPoistaVastauksetOmppu / Reader why did I marry him?25. maaliskuuta 2014 klo 8.40Niin on. Aivan ihana ja myös voimaannuttava. Itse pidän myös siitä, että Lindgren ei siloittele asioita liiaksi, mutta tämä tietysti on makukysymys ja tiedän, että jotkut karsivat lapsille lukiessa ryövärien karskeja puheita. PoistaVastaaLeena Lumi25. maaliskuuta 2014 klo 11.51Ronja on ainoa Lindgrenin suosituimmista kirjoista, jota meillä ei luettu. Se ei ollut tarkoituksellista, vaan se vain meni näin. Sen sijasta luimme värisyttävää Lindgrenin Soittaako lehmus, laulaako satakieli?, jossa pieni orpotyttö laitetaan kunnan vaivaistaloon ja jossa hän sitten kuolee palatakseen takaisin soittavana lehmuksena ja siinä laulavana satakielenä:"Mutta minua ei silloin enää ole, sillä henkeä vailla ei kukaan voi elää maan päällä. Mutta minä elän lehmuksessa, minä asun viileässä vihreässä talossani aikojen loppuun asti ja satakieli laulaa minulle kevätiltoina ja öinä, oi, miten hauskaa!Niin kävi että Malin päätti antaa heneknsä lehmukselle."Tiedän perheitä, jotka ovat pitäneet niin paljon Ronjan tarinasta, että ovat antaneet tytölle nimen Ronja.VastaaPoistaVastauksetOmppu / Reader why did I marry him?25. maaliskuuta 2014 klo 13.25Lindgrenin tuotannosta kyllä varmasti löytyy joka perheelle oma suosikkinsa. Kaunista ja runollista tuo lainauksesi. Meillä Ronjan suosio on lähtöisin lapsesta itsestään. Muutoinkin tyttäreni pitää kirjoista, joissa on vahva naispuolinen päähenkilö. Mistä lie tuollaisen tendenssin perinyt? :)PoistaVastaaMai Laakso25. maaliskuuta 2014 klo 12.03Kakkiaisten kieli on kyllä hauskan kuuloista, en muistanutkaan sitä. Astridin kirjat ovat upeita varsinkin Peppi ja Eemeli :)VastaaPoistaVastauksetOmppu / Reader why did I marry him?25. maaliskuuta 2014 klo 13.27Varsinkin tuo "miks vaa hää sillai tekkee?" on hirmu kätevä lause monissakin ihmetystä aiheuttavissa tilanteissa. Meillä sitä on käytetty niin paljon, että sen käyttö sisältää jo useampia, asiayhteydestä riippuvia merkityksiä.PoistaVastaaValkoinen Kirahvi26. maaliskuuta 2014 klo 18.19Ronja Ryövärintytär on yksi niistä Lindgrenin kirjoista, joihin olen tutustunut vasta aikuisena. Sääli, sillä kirja käsittelee mielestäni niin kauniisti ystävyyttä, että olisin suonut kernaasti itselleni tämän kirjan jo lapsena Mio poikani Mion, Veljeni leijonamielen, Pepin ja Eemelin kylkeen. Toisaalta Ronjasta onkin tullut yksi lempikirjoistani Veljeni Leijonamielen rinnalle. Kirja, johon palaan aina vain uudelleen ja joka löytyy tietenkin myös hyllystäni. Hieno postaus!VastaaPoistaOmppu / Reader why did I marry him?26. maaliskuuta 2014 klo 21.17Minäkin innostuin Ronjasta varsinaisesti vasta tyttäreni innostuksen myötä. Veljeni Leijonamieli päätyi omistukseeni erään ystäväni kuoleman jälkeen, kun sain ottaa hänen kirjoistaan jonkun kirjan muistoksi. Siinä on hänen merkintöjään, joten Leijonamieli on minulle monestakin syystä erittäin rakas. VastaaPoistaLisää kommenttiLataa lisää...